มีอาการดังนี้คะ 1.ท้องอืด 2.ถ่ายบ่อย (ไม่ได้ท้องเสียนะคะ แต่ถ่ายเป็น 10 รอบต่อวัน) 3.หน้าบวม ตาบวม ตาปิด 4.เพลีย เพลียมาก 5.ประจำเดือนไหลเยอะ มาหลายวัน ปกติมา 5-7 วัน (บางเดือนถ้าไม่หยุดก็ไป รพ.คะ 6.ปวดท้อง แต่ไม่ได้ปวดท้องน้อยนะคะ ปวดใต้ซี่โครงลงมา แล้วเหมือนตัวบิดๆ มีวิธีแก้ไหมคะ เคยประจเดือนหายไปประมาณ 4 5 ปีพอกลับมาเป็นก้มีอาการพวกนี้คะ กลับมาเป็นหลังผ่าคลอดลูกคนที่2คะ
สวัสดีค่ะ อาการท้องอืด ปวดท้อง สาเหตุที่พบได้บ่อยคือ โรคกระเพาะอาหารอักเสบค่ะ ซึ่งสามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้นโดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะหากปรับเปลี่ยนพฤติกรรมแล้วไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะอาการประจำเดือนมามาก สามารถเกิดได้จากสาเหตุต่างๆ เช่น ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น จากข้อมูลที่เล่ายังไม่สามารถระบุสาเหตุได้ แนะนำไปพบสูตินารีแพทย์เพื่อตรวจหาสาเหตุค่ะส่วนอาการถ่ายบ่อยที่ไม่ใช่ลักษณะท้องเสีย อ่อนเพลีย ตาบวม ยังระบุสาเหตุไม่ได้นะคะ แนะนำไปพบแพทย์เพื่อตรวจวินิจฉัยโรคเช่นกันค่ะ